google/wiki40b huggingface dataset:
कोबो ई रीडर

कोबो टच

एंट्री लेवल का ई-रीडर है, जिसमें ६ इंच की स्क्रीन है और यह पर्ल ई-इंक टचस्क्रीन पर काम करता है। स्लीक बॉडी और १८५ ग्राम वजन के साथ इसमें एक महीने की बैटरी लाइफ है। २ जीबी के संग्रहण में करीब १००० किताबें सुरक्षित कर सकते हैं। मैंमरी को ३२ जीबी तक बढ़ाने की सुविधा है।

औरा एचडी

इस वक्त दुनिया की सबसे बेहतरीन ई-रीडर डिवाइस है, जिस पर १४४०x१०८० पिक्सल्स का  रेजॉलूशन मिलता है, जो किसी भी और रीडर से सबसे ज्यादा है। इसमें चार जीबी इनबिल्ट स्टॉरेज और ६.८ इंच की स्क्रीन है। इसकी बैटरी दो महीने तक चल सकती है। एमाज़ॉन.कॉम की किंडल फायर एचडी के जवाब में कोबो ने भी अपनी टैबलेट और रीडिंग डिवाइस का कॉम्बो उतारा है। यह हैकोबो आर्क, जो ऐंड्रॉयड 4.1 पर ऑपरेट होता है। इसमें 10 घंटे की बैटरी लाइफ है। 1.5 जीबी ड्यूल कोर प्रोसेसर है। 16/32/64 जीबी मेमरी ऑप्शन हैं। 7 इंच स्क्रीन है और यह गूगल प्ले से कनेक्टेड है। इसका ये सभी केवल वाई-फाई डिवाइस हैं।

हिंदी फॉन्ट

कोबो पर हिंदी फॉन्ट के लिए पब्लिशर्स से बातचीत चल रही है, इसमें कामयाबी मिलने की संभावना है। अभी कोबो पर ४० लाख से ज्यादा किताबें हैं, शामिल हैं। गौरतलब है कि अमेजन ने कुछ अर्सा पहले ही भारत में अपने किंडल ई-रीडर पेश किए हैं।
जाल-पत्रिका

जाल-पत्रिका या हिंदी चिट्ठे हिंदी मे लिखे ब्लॉग या 'चिट्ठे' है। हिंदी में कुछ चिट्ठे केवल कविताओं पर केन्द्रित हैं, कुछ संगीत शास्त्र, ज्योतिष, यात्राओं और फ़ोटोग्राफी पर भी हैं। कुछ चिट्ठों पर संगीत सुना भी जा सकता है और फ्लैश चलचित्र भी देखे जा सकते हैं। हिन्दी रचनाकारों के लिए तो यह सर्वोत्तम माध्यम है। अपनी कविता, कहानी, उपन्यास, व्यंग्य और ललित निबंध सब इस पर निरंतर लिखते हैं और लगातार प्रकाशित करते हैं, यानी चिट्ठाकारों की अपनी पत्रिका। मराठी में भी ब्लॉग को जालपत्रिका ही कहतें है। और जालपत्रिका (ब्लॉग) के लेखक को जालपत्रलेखक (ब्लॉगर) कहतें है।

अपनी हिंदी जाल-पत्रिका (ब्लॉग) कैसे शुरु करें?

जाल-पत्रिका (ब्लॉग) लिखने में सबसे अच्छी बात यह है कि इसके लिये आपको खास तकनीकी ज्ञान की जरूरत नही है और ना ही किसी तरह के पैसा खर्च करने की। बस जरूरत है तो इच्छा शक्ति की, विचारों के प्रवाह की और थोड़े से समय की। शुरुआती जालपत्रलेखक (ब्लॉगर) के लिये जाल-पत्रिका (ब्लॉग) लिखने के लिये सुगम और सरल साधन ब्लॉगस्पॉट (अब इसे ब्लॉगर कहा जाता है) तथा वर्डप्रैस.कॉम हो सकते हैं। जाल-पत्रिका या चिट्ठों से संबंधित किसी मदद के लिए आप चिट्ठाकार गूगल समूह या परिचर्चा हिन्दी फोरम के सदस्य बन सकते हैं।
तरकश पर "ई- शिक्षक" स्तंभ के अंतर्गत एक एनीमेटेड शैक्षणिक आलेख से क्रमानुसार बताया गया है कि आप अपना चिठ्ठा या अपनी जाल-पत्रिका कैसे शुरू कर सकते है।

जाल-पत्रिका (ब्लॉग) शुरू करने के लिए जरूरी सामान

आप यूनिकोड हिन्दी का प्रयोग कर सकते है। यूनिकोड के प्रयोग से न केवल आपका ब्लॉग फॉण्ट के उपर निर्भरता से दूर होता है बल्कि गूगल जैसे खोज इंजनों से आपके ब्लॉग की सामग्री भी आसानी से खोजी जा सकती है। फाँट के उपर निर्भरता दूर होने का कारण यह है कि आपके पाठक के संगणक (कंप्यूटर) पर बस एक अदद यूनिकोड फाँट की दरकार होती है, यह नहीं कि हर जालस्थल को पढ़ने के लिये अलग अलग फाँट डाउनलोड करना पड़े। आजकल कई यूनिकोड हिन्दी फाँट उपलब्ध हैं, अगर आप विंडोज़ ऍक्सपी पर हैं तो कोई दिक्कत ही नहीं, क्योंकि यहाँ मंगल नामक यूनिकोड हिन्दी फाँट पहले से मौजूद होता है।
बेहतर हो कि आप के पास विंडोज़ ऍक्सपी हो या नवीनतम लिनक्स तथा विचरक (ब्राउज़र) हो इंटरनेट एक्सप्लोरर 6 या फायरफॉक्स। अधिक और सटीक जानकारी के लिये आप देवनागरी डॉट नेट पर जायें। एक बार यूनिकोड हिन्दी के लिए मशीन सेटअप हो जाने के उपरांत तो जाल-पत्रिका (ब्लॉग लिखना) ईमेल लिखने जितना ही आसान है।
जयपुर साहित्य महोत्सव

जयपुर साहित्य महोत्सव

गुलाबी नगर जयपुर में आयोजित होने वाला साहित्य महोत्सव, जिसमें दुनियाभर के साहित्यका हिस्सा लेतें है।
जयपुर साहित्य महोत्सव या जे एल एफ का आयोजन सबसे पहले वर्ष 2006 में किया गया था। तब इस महोत्सव प्रतिभागियों की संख्या 2500 थी।

जयपुर साहित्य महोत्सव सफलता के कारण

(क) दुनिया के प्रमुख सहित्यकारों का भाग लेना, जिसमें कुछ बुकर, पुलित्जर और नोबल पुरुस्कार विजेता भी होते हैं।
(ख) जयपुर एक खुबसुरत है, पर्यटकों का आकर्षण का केन्द्र है।
(ग) आयोजको का जयपुर साहित्य महोत्सव के प्रति उच्च स्तर विनम्रतापुर्वक रवैया।
बॉर्डर एक्शन टीम

बॉर्डर एक्शन टीम (हिंदी: सीमा कार्य दल) (BAT), पाकिस्तान की सैन्य इकाई है जो सीमा पार कार्रवाइयों का संचालन करती है।
इसके बारे में सबसे पहले पांच और छह अगस्त 2013 को पता लगा था। तब इस टीम ने एलओसी पर पेट्रोलिंग कर रही भारतीय सेना की टुकड़ी को निशाना बनाया था। यह पाकिस्तान की स्पेशल फोर्स से लिए गए सैनिकों का एक ग्रुप है। इस टीम को एलओसी में 1 से 3 किलोमीटर तक अंदर घुसकर हमला करने के लिए तैयार किया गया है।
'बैट' को स्पेशल सर्विस ग्रुप यानी एसएसजी ने तैयार किया है। ये टीम पहले खुफिया तौर पर ऑपरेशनों को अंजाम देती थी लेकिन बाद में मीडिया की वजह से खबरों में रहने लगी।
सेनेगम्बीय्न

सेनेगम्बीय्न गैम्बिया और सेनेगल में स्थित एक विश्व धरोहर स्थल है। इस स्थल को यह दर्जा सन २००६ मे मिला।
कैथे ड्रैगन

आरंभिक कालक्रम

इस विमान सेवा की शुरुआत २४ मई ९८५ को इसके वर्तमान मानद चेयरमेन चाओ कुआँग पिउ द्वारा हाँग काँग माकओ इंटरनॅशनल इनवेस्टमेंट कंपनी की एक सहायक कंपनी के रूप मे की गयी थी. इसने २४ जुलाई १९८५ को बोयिंग ७३७-२०० विमान के साथ कोटा किनबालू इंटरनॅशनल एयरपोर्ट, मलेशिया से कई तक इंटरनॅशनल एयरपोर्ट के मध्य उड़ान शुरू की. १९८६ से इस एयरलाइन ने फुकेत, थाइलॅंड के लिए सेवा शुरू की और चीन के मुख्य भूभाग के ६ शहरों के लिए इसने नियमित रूप से चार्टर्ड सेवाएँ प्रदान करनी शुरू की. १९८७ मे यह इंटरनॅशनल एयर ट्रांसपोर्ट असोसियेशन की सक्रिय सदस्यता वाला हाँग काँग स्थित एक मात्र एयरलाइन्स बन गया.
ड्रॅगन एयर पिछले ४० वर्षो में हाँग काँग की सफलतम कैथे पेसिफिक एयरलाइन्स को टक्कर देने वाला एकमात्र स्थानीय एयरलाइन्स थी और इस कारण कैथे पेसिफिक ने इसके परिचालन मे रुकावट डालने का हरसंभव प्रयास किये जैसे कि इसके फ्लाइट-स्लॉट अप्लिकेशन्स को रुकवाना. १९८७ मे ड्रॅगन एयर ने दो लंबी दूरी वाले मॅकडोनेल डग्लस एम. डी ११ विमान की खरीद के साथ अपनी सेवायों के विस्तार की घोषणा की. हालाँकि हाँग काँग के एयर ट्रांसपोर्ट लाइसेनसिंग अतॉरिटी के सामने एक गर्मागर्म बहस के बाद हाँग काँग सरकार ने ‘वन रूट-वन एयरलाइन पॉलिसी' को अपनानें की घोषणा को जो साल २००१ तक चालू रही. इसी कारण से ड्रॅगन एयर को प्रभावी रूप से चुनौती पेश करने के लिए नियमित मार्गों का आवंटन नही किया जा सका. इसका एक प्रमुख कारण शायद यह था कि हाँग काँग के तत्कालीन वित्त सचिव सर जॉन ब्रेमरिदगे कैथे पेसिफिक के पूर्व चेयरमेन रह चुके थे.

गंतव्य

वर्तमान मे कैथे ड्रैगन हाँग काँग से ४७ गंतव्यों (जिनमे चीन के मुख्य भू-भाग के लिए २२ गंतव्य भी शामिल हैं) के लिए उड़ाने संचालित करता है।
सिधौली (तहसील), सीतापुर

सिधौली के प्रमुख संस्थान

1.श्री गांधी डिग्री कालेज, पडाव मैदान, सिधौली
2.श्री विमलनाथ शिक्षा प्रशिक्षण महाविद्यालय, पावर हाऊस रोड सिधौली
3.पुलिस स्टेशन, SDM आफिस, CHC ,तहसील, 
तहसील रोड सिधौली
4.वन क्षेत्राधिकारी, फायर स्टेशन, इण्डियन गैस एजेसी
-मिश्रिख रोड सिधौली
5.सुरेश इण्डियन गैस एजेँसी- महमूदाबाद रोड, सिधौली
6. रेलवे एवं बस स्टेशन - NH 24 सिधौली

शैक्षिक संस्थान

श्री गांधी विद्यालय डिग्री कालेज,
श्री विमलनाथ शिक्षा प्रशिक्षण महिला महाविद्यालय,
श्री गांधी इंटर कालेज,
सर्वोदय विद्या मंदिर,
नेशनल इंटर कालेज,
दीना नाथ सिँह इंटर कालेज,
यूनिवर्सल पब्लिक स्कूल,
लाल बहादुर शास्त्री शिक्षा निकेतन,
मिशन पब्लिक स्कूल,
यूनिक पब्लिक स्कूल,
बाल विद्या मंदिर,
महावीर स्कूल,
सेँट जोजफ स्कूल,
सेक्रेट हार्ट स्कूल,
सुबोध मान्टेसरी स्कूल,
अमर नाथ इंटर कालेज,
कन्या इंटर कालेज,
सरस्वती विद्या मंदिर,
नेहरु विद्यालय,
सन राइज पब्लिक स्कूल,
ब्राइट पब्लिक स्कूल,
आधार पब्लिक स्कूल,
प्राथमिक विद्यालय,mmm educational institution

स्वास्थ संस्थाये

सामुदायिक स्वास्थ केन्द्र,
प्राथमिक चिकित्सा केंद्र,
प्रवीन क्लीनाक (पवांर हास्पिटल),
जायसवाल हास्पिटल,
निगम क्लीनिक,
कमला क्लीनिक,
मनीष हास्पिटल,
रा0 आयुर्वेदिक संस्थान,
साई क्लीनिक,
बप्पा हास्पिटल,
राज क्लीनिक,
ग्रामोत्थान सेवा अस्पताल,
अफजल क्लीनिक

पर्यटन स्थल

श्री सिद्धेश्ळर मंदिर,
हनुमान मंदिर,
कवि नरोत्तम दास जन्मस्थली,
पंच पीर,

धर्मानुयायी

हिन्दू 80%
मुस्लिम 10%
सिक्ख 5% 
ईसाई 1% 
बौद्ध 2% 
जैन 2%

प्रमुख यात्री निवास(होटल)

1.गायत्री यात्री निवास, जी.टी. रोड, सिधौली
2.इन्द्रप्रस्थ मैरिज हाल, पावर हाऊस रोड, सिधौली
3.धर्मशाला, मो0 बाजार सिधौली
4. सुरेन्द्र टेन्ट एण्ड मैरिज हाल, महमूदाबाद रोड, सिधौली
संयुक्त राष्ट्र सुरक्षा परिषद प्रस्ताव

एक संयुक्त राष्ट्र सुरक्षा परिषद प्रस्ताव एक संयुक्त राष्ट्र प्रस्ताव है जो सुरक्षा परिषद के पंद्रह सदस्यों द्वारा अपनाया जाता हैं। सुरक्षा परिषद संयुक्त राष्ट्र की वह इकाई है जो "अंतरराष्ट्रीय शांति और सुरक्षा के रखरखाव के लिए प्राथमिक जिम्मेदारी" के साथ आवेशित हैं।
पांच स्थायी सदस्य चीनी जनवादी गणराज्य (जिसने 1971 में चीन गणराज्य को प्रतिस्थापित किया), फ़्रान्स, रूस (जिसने 1991 में निष्क्रिय सोवियत संघ को प्रतिस्थापित किया), यूनाइटेड किंगडम और संयुक्त राज्य हैं।
चमत्कारचिन्तामणि

चमत्कारचिन्तामणि, फलित ज्योतिष का प्रसिद्ध ग्रन्थ है। इसके रचयिता भट्ट नारायण हैं। इसमें १०८ श्लोक हैं जो ९ अध्यायों में विभक्त हैं। हरेक अध्याय एक ग्रह के लिए है। बृजबिहारी लाल शर्मा के अनुसार इसकी रचना १४वीं शताब्दी में हुई थी।
पशुओं के साथ निर्दयता

पशुओं के साथ निर्दयता (Cruelty to animals) का अर्थ है मानव के अतिरिक्त अन्य पशुओं को नुकसान पहुँचाना या कष्ट देना। कुछ लोग इस परिभाषा को और अधिक व्यापक कर देते हैं और उनका मत है कि किसी विशिष्त लाभ के लिये पशुओं का नुकसान (जैसे बध करना) पशुओं के साथ निर्दयता के अन्तर्गत आता है। विश्वभर में इस पर मतान्तर पाया जाता है।
ह्वेल

तिमि या ह्वेल (Whale) समुद्रों में रहने वाला एक स्तनधारी प्राणी है जिसे जीव-वैज्ञानिक वर्गीकरण के नज़रिए से सीटेशया के गण में शामिल किया जाता है। ह्वेल अक्सर भीमकाय आकार के होते हैं और सभी स्तनधारियों की तरह वे सांस केवल वायु में ले सकते हैं (यानि पानी में रहकर नहीं ले सकते)। व्हेलों के सिरों पर एक सांस लेने का छेद होता है और वह समय-समय पर पानी की सतह पर आकर इस से सांस खींचते हैं। नीली तिमि विश्व का सबसे बड़ा ज्ञात जानवर है और यह हाथियों और प्राचीन डाइनोसौरों से कई गुना बड़ा आकार रखता है। नीली तिमि ३० मीटर (९८ फ़ुट) लम्बी और १८० टन का वज़न रख सकती है जबकि पिग्मी स्पर्म तिमि जैसी तिमि की छोटी प्रजातियाँ केवल ३.५ मीटर (११ फ़ुट) की ही होती है।
व्हेलें दुनिया भर के समुद्रों और महासागरों में बस्ती हैं और इनकी संख्या लाखों में अनुमानित है लेकिन २०वीं सदी में इनका औद्योगिक पैमाने पर शिकार होने से इनकी बहुत सी जातियों पर हमेशा के लिए विलुप्त होने का संकट मंडराने लगा था। उसके बाद बहुत से देशों में व्हेलों के शिकार पर पाबंदी लगाई जिस से इस ख़तरे से उभरने में कुछ मदद मिली है।
इस्लामी समाजवाद

इस्लामी समाजवाद एक समाज है जो विभिन्न मुस्लिम नेताओं द्वारा समाजवाद के एक और आध्यात्मिक रूप का वर्णन करने के लिए तैयार किया जाता है। मुस्लिम समाजवादी मानते हैं कि कुरान और मुहम्मद-विशेष रूप से जकात-की शिक्षाएं आर्थिक और सामाजिक समानता के सिद्धांतों के अनुकूल हैं। वे हज़रत मुहम्मद द्वारा स्थापित प्रारंभिक मेडिनियन कल्याणकारी राज्य से प्रेरणा आकर्षित करते हैं। मुस्लिम समाजवादियों ने अपनी जड़ों को साम्राज्यवाद विरोधी पाया। मुस्लिम समाजवादी नेता जनता से वैधता के व्युत्पन्न में विश्वास करते हैं।
भंगल

भंगल एक जाट गोत्र है।
माल्ती देवी

प्ररंभिक जीवन

माल्ती देवी का जन्म अगस्त 5, 1968 को गया के मंग्लागोरी गाँव में हुआ जो भारत के राज्य बिहार में आता है। उसने भूबनेश्वर प्रसाद से 4 फरवरी 1984 को शादी की और उसने स्कूली शिक्षा 1980 में समाप्त की।

राजनीति और सक्रियता

माल्ती देवी ने किसान आन्दोलन का नेतृत्व किया और सी पी आई (एम एल) की सदस्या बनी।  उसने महिलाओं,  भूमिहीन किसानों और आदिवासियों से जुड़े मामलों को दक्षिण और केन्द्रीय बिहार में उठाया। 1995 में वह सी पी आई (एम एल) से अलग हो गई। वह 1995 से 1998 तक बिहार विधान सभा की सदस्या रही थी। बारहवीं लोक सभा के वह 1998 में सांसद चुनी गई थी। इसके अतिरिक्त वह "शहरी और ग्रामीण विकास समिति" और "शहरी मामलों और रोज़गार" की प्रथम समिति की सदस्यता रखती थी। स्वास्थ्य और पारिवारिक कल्यण मंत्रालय की परामर्श समिति में उसे प्रतिनिथित्व प्राप्त था।

मृत्यु

देवी का देहान्त 6 सितम्बर 1999 को उनके दिल्ली निवास पर हुआ था।
नेहा भसीन

नेहा भसीन कई पुरस्कार प्राप्त भारतीय पार्श्वगायिका और पॉप संगीत गायिका है। नई दिल्ली में पैदा हुई नेहा ने हिन्दी के अलावा तमिल, तेलुगू और पंजाबी में भी गाने गाए हैं। मेरे ब्रदर की दुल्हन, गुंडे, नीरजा सुल्तान और टाइगर जिंदा है जैसे सरीखी फ़िल्मों के लिये गीत गाए हैं। सुल्तान के गीत जग घूमेया के लिये उन्हें फ़िल्मफ़ेयर सर्वश्रेष्ठ पार्श्व गायिका पुरस्कार प्राप्त हुआ।
विस्टीन अबेला

विस्टीन अबेला (१९ अक्टूबर १९३३ – २० जनवरी २०१४) माल्टाई राजनीतिज्ञ थे जो माल्टा के उपप्रधानमंत्री (१९८१–१९८३) और वित मंत्री (१९८३–१९८७) रहे।
बिस्मिल्ला ख़ाँ

प्रारम्भिक जीवन

बिस्मिल्ला खाँ का जन्म बिहारी मुस्लिम परिवार में पैगम्बर खाँ और मिट्ठन बाई के यहाँ बिहार के डुमराँव के ठठेरी बाजार के एक किराए के मकान में हुआ था। उस रोज भोर में उनके पिता पैगम्बर बख्श राज दरबार में शहनाई बजाने के लिए घर से निकलने की तैयारी ही कर रहे थे कि उनके कानों में एक बच्चे की किलकारियां सुनाई पड़ी। अनायास सुखद एहसास के साथ उनके मुहं से बिस्मिल्लाह शब्द ही निकला। उन्होंने अल्लाह के प्रति आभार व्यक्त किया। हालांकि उनका बचपन का नाम कमरुद्दीन था। लेकिन वह बिस्मिल्लाह के नाम से जाने गए।  वे अपने माता-पिता की दूसरी सन्तान थे। उनके खानदान के लोग दरवारी राग बजाने में माहिर थे जो बिहार की भोजपुर रियासत में अपने संगीत का हुनर दिखाने के लिये अक्सर जाया करते थे। उनके पिता बिहार की डुमराँव रियासत के महाराजा केशव प्रसाद सिंह के दरवार में शहनाई बजाया करते थे। बिस्मिल्लाह खान के परदादा हुसैन बख्श खान, दादा रसूल बख्श, चाचा गाजी बख्श खान और पिता पैगंबर बख्श खान शहनाई वादक थे। 6 साल की उम्र में बिस्मिल्ला खाँ अपने पिता के साथ बनारस आ गये। वहाँ उन्होंने अपने मामा अली बख्श 'विलायती' से शहनाई बजाना सीखा। उनके उस्ताद मामा 'विलायती' विश्वनाथ मन्दिर में स्थायी रूप से शहनाई-वादन का काम करते थे।

पारिवारिक जीवन

उस्ताद का निकाह 16 साल की उम्र में मुग्गन ख़ानम के साथ हुआ जो उनके मामू सादिक अली की दूसरी बेटी थी।  उनसे उन्हें 9 संताने हुई। वे हमेशा एक बेहतर पति साबित हुए। वे अपनी बेगम से बेहद प्यार करते थे।  लेकिन शहनाई को भी अपनी दूसरी बेगम कहते थे।  66 लोगों का परिवार था जिसका वे भरण पोषण करते थे और अपने घर को कई बार बिस्मिल्लाह होटल भी कहते थे। लगातार 30-35 सालों तक साधना, छह घंटे का रोज रियाज उनकी दिनचर्या में शामिल था। अलीबख्श मामू के निधन के बाद खां साहब ने अकेले ही 60 साल तक इस साज को बुलंदियों तक पहुंचाया ।

सांझी संस्कृति के प्रतीक

यद्यपि बिस्मिल्ला खाँ शिया मुसलमान थे फिर भी वे अन्य हिन्दुस्तानी संगीतकारों की भाँति धार्मिक रीति रिवाजों के प्रबल पक्षधर थे । बाबा विश्वनाथ की नगरी के बिस्मिल्लाह खां एक अजीब किंतु अनुकरणीय अर्थ में धार्मिक थे। वे काशी के बाबा विश्वनाथ मन्दिर में जाकर तो शहनाई बजाते ही थे इसके अलावा वे गंगा किनारे बैठकर घण्टों रियाज भी किया करते थे। वह पांच बार के नमाजी थे, हमेशा त्यौहारों में बढ़-चढ़ कर भाग लेते थे, पर रमजान के दौरान व्रत करते थे। बनारस छोडऩे के ख्याल से ही इस कारण व्यथित होते थे कि गंगाजी और काशी विश्वनाथ से दूर नहीं रह सकते थे। वे जात पात को नहीं मानते थे।  उनके लिए संगीत ही उनका धर्म था।   वे सही मायने में हमारी साझी संस्कृति के सशक्त प्रतीक थे।
बेलनी निर्देशांक प्रणाली

बेलनी निर्देशांक प्रणाली (cylindrical coordinate system) त्रिबीमीय निर्देशांक प्रणाली है जो किसी बिन्दु P की स्थिति को , के रूप में व्यक्त करती है जहाँ संकेतों के अर्थ पार्श्व चित्र से स्वयं स्पष्ट हैं।
आर के लक्ष्मण की दुनिया

कहानी

यह कहानी आर के लक्ष्मण के कहानियों पर आधारित है। यह कहानी आम आदमी पर आने वाले परेशानियों आदि के बारे में है।
ऑफ़िशल सीक्रेट्स ऐक्ट

आधिकारिक राज अधिनियम या ऑफ़िशल सीक्रेट्स ऐक्ट एक पारिभाषिक शब्द  है जिसका उपयोग हांगकांग, भारत, आयरलैंड, म्यांमार, मलेशिया, सिंगापुर और यूनाइटेड किंगडम में किया जाता है, और पूर्व में कनाडा और न्यूजीलैंड में कानून के लिए है जो मुख्य रूप से राज्य के रहस्यों और आधिकारिक जानकारी के संरक्षण के लिए प्रदान करता है। इसके पीछे का मुख्य कारण राष्ट्रीय सुरक्षा है।
सारावाक

लोग

सारावाक के ३०% लोग डायक समुदाय की इबान शाखा के हैं (जो समुद्री डायक भी कहलाते हैं)। यह अधिकतर ईसाई हैं। इनके अलावा यहाँ २३% चीनी और २०% मलय बसे हुए हैं।
विभवमापी

विभवमापी या पोटैन्शियोमीटर (potentiometer) तीन सिरे वाला एक प्रतिरोध होता है जिसमें दो सिरे नियत (fixed) होते हैं और इन सिरों के बीच का तीसरा सिरा परिवर्ती (sliding contact) होता है। 
इसका प्रयोग विद्युत परिपथ अथवा सेल का विभव मापने में किया जाता है। इसकी इस रचना के कारण इसे परिवर्ती प्रतिरोध (variable resistor या Rheostat) के रूप में या विभव-विभाजक (Potential divider) के रूप में उपयोग में लाया जा सकता है। आकार, रूप एवं कार्य की दृष्टि से तरह-तरह के विभवमापी प्रयोग किए जाते हैं।
मांडणा

मांडणा राजस्थान एवं मध्य प्रदेश की कला है। मांडणा संस्कृत भाषा के शब्द मांडण का रूप है। जिसका अर्थ है 'खोजना'। मांडणे यहां के सामाजिक उत्सवों, धार्मिक पर्वो, शादी-विवाह, जन्मोत्सव, होली-दीवाली पर घर- आंगन का हिस्सा है जो प्राचीन वैदिक संस्कृति के प्रतीक हैं। मांडणों में कलश, पगल्या, स्वास्तिक, फूल, चौक, दीया, विनायक, खेड़ों चंग आदि प्रमुख हैं। मांडणे प्राय: ज्यामितीय आकार के होते हैं। परन्तु आजकल गोलाकार भी बनाए जाते हैं।
राजस्थान में अभी भी गांव के लोग बृहत रूप से मांडणा बनाते हैं। दीपावली के दौरान मांडणा बनाने के लिए गांवों में आंगन को गेरू और गोबर से लीपा जाता है। इन्हें बनाने के लिए गेरू भिगोकर उसमें गोंद मिलाया जाता है। फिर ब्रश से धरातल पर गोल या चौकोर डिजाइन में गेरू से लीपते हैं। सूख जाने पर सफेद रंग, खडिया या चूने से ब्रश की सहायता से या सींक पर रूई की फुरेरी बनाकर डिजाइन बनाए जाते हैं।
राजस्थान में दीपमाला के इस उत्सप में मांडणे चार चांद लगा देते है। उत्सवों में चित्रांकन की यह अनूठी परम्परा विविधता लिए हुए है। अलग-अलग अंचलों में वहां के रीति-रिवाज के अनुसार मांडणे बनाए जाते हैं।
तेन्दुआ

दिखावट

तेन्दुए अधिकांशतः पीली चमड़ी के होते हैं जिसपर गहरे रंग के धब्बे होते हैं। लेकिन तेन्दुओं की विभिन्न उपप्रजातियों में बहुत से अन्तर भी हो सकते हैं। कुछ तेन्दुए पूर्ण रूप से काले भी होते हैं, और उन्हें काला पैन्थर कहा जाता है। आमतौर पर अन्य बड़ी बिल्लियों की अपेक्षा तेंदुओं की मध्यम टाँगे, लम्बा शरीर और बड़ी खोपड़ी पायी जाती है। नर तेन्दुए, मादा तेन्दुओं से लगभग ३०% बड़े आकार के होते हैं।
[स्रोतः अंकुर आनन्द मिश्र]

आवास

तेन्दुए मूल रूप से पूरे अफ़्रीका और दक्षिण एशिया में रहते आए हैं। लेकिन अब तेन्दुओं की बहुत सी उपप्रजातियाँ, विशेषकर एशिया में, विलुप्ती के कगार पर हैं। अन्य बड़ी बिल्लियों की तुलना में तेन्दुए सबसे बड़े क्षेत्रों में रहते हैं और इस कारण इनकी बहुत सी उपप्रजातियाँ पाई जाती हैं। लेकिन एशिया में इनकी कई उपप्रजातियाॅ लुप्त हो चुकी है जैसे होंग कोंग, लीबिया, ट्यूनीसिया, कुवैत, सिंगापूर और मोररको जो बहुत चिंताजनक है। तेन्दुए विभिन्न पर्यावरणों में रहते हैं जैसे: वर्षावन, वन, पर्वत और सवाना।
कूज़े गुने

कूज़े गुने (तुर्की: Kuzey Güney, हिन्दी अनुवाद; उत्तर दक्षिण) एक तुर्की टेलीविजन धारावाहिक है जिसकी पटकथा एजे योरेंच और मलेक गेनजोलु ने लिखी है। कूज़े टेकिनोलु , इस्तांबुल के एक बेकर का एक सख्त और विद्रोही बेटा है, जो चार साल बाद जेल से वापस उस अपराध की सज़ा काट कर आता है जो असल में उसने नहीं किया था। कूज़े ने अपने बड़े भाई गुने को बचाने के लिए उसका गुनाह अपने सर ले लिया था।
धारावाहिक का प्रसारण तुर्की में चैनल कनाल डी पर 7 सितंबर, 2011 को शुरु हुआ था। भारत में इसका प्रसारण ज़िन्दगी चैनल पर 19 दिसम्बर 2016 से शुरु हुआ है। इसका प्रसारण रोज रात 10 बजे किया जाता है।
कृपानिवास

कृपानिवास रसिक रामोपासना के एक प्रमुख आचार्य।
इनका जन्म १७५० ई. के आसपास दक्षिण भारत में हुआ था। इनके पिता का नाम सीतानिवास तथा माता का गुणशीला था। वे श्री रंग के उपासक थे। उन्होंने इन्हें बचपन ही में रामानुजीय वैष्णव संत आनंद विलास से दीक्षा दिलाई। पंद्रह वर्ष की अवस्था में इन्हें संसार से विरक्ति हुई और वे घर त्याग कर मिथिला चले आए और रसिक भावना का आश्रय लिया। चारों धाम की पैदल यात्रा करते हुए अग्रदास के आचार्य पीठ रेवासा (जयपुर) गए। वहाँ से अयोध्या आए और कुछ दिनों वहाँ रहे। वहाँ से वे उज्जैन गए और वहांम् कुछ काल तक रहे। तदनंतर वे चित्रकूट आए ओर शेष जीवन वहीं व्यतीत किया। चित्रकूट में ही स्फटिक शिला के पास उनका देहावसान हुआ।
युगलप्रिया के अनुसार उन्होंने लगभग एक लाख छंदों की रचना की थी किंतु इनके जो ग्रंथ उपलब्ध हैं उनमें पच्चीस हजार से अधिक छंद नहीं हैं। उनके लिखे समस्त ग्रंथ सांप्रदायिक सिद्धांत निरूपण की दृष्टि से लिखे गए है। कुछ रचनाएँ भावनात्मक भी हैं जो विभिन्न राग-रागिनियों में गेय हैं।
आभा एवं रंग

वर्ण सिद्धान्त में किसी रंग के साथ सफेद रंग के मिश्रण को छींट या आभा (tint) कहते हैं। इससे रंग में हल्कापन आता है। इसी तरह, किसी रंग में काला रंग मिलाने से छाया (शेड) बनता है, यह हल्कापन को कम करता है।
कृष्णदेव प्रसाद

कृष्णदेव प्रसाद (22 जून 1892-15 नवम्बर 1955) पटना जिला के कमंगर गली में आषाढ़ कृष्ण पक्ष त्रयोदशी बुधवार को जन्मे कृष्णदेव प्रसाद मगही के सुपरिचित साहित्यकार हैं। ये संस्कृत, हिन्दी, अंग्रेज़ी, मगही, उर्दू-फ़ारसी के प्रकांड पंडित थे। इन्होंने अपनी जिन्दगी मगही की सेवा में अर्पित किया। स्वयं भी मगही में लिखा और दूसरों को भी लिखने की प्रेरणा दी। ये मगही के पहले उपन्यासकार बाबू जयनाथ पति और वैद्यनाथ बाबू के समकालीन थे।
राम नारायणन

राम नारायणन (३ अप्रैल १९४९ – २२ जून २०१४) भारतीय तमिल फ़िल्म निर्देशक एवं निर्माता थे। उन्होंने ३६ वर्षों में १२५ फ़िल्मों का निर्माण करके विश्व-कीर्तिमान स्थापित किया। २३ जून २०१४ को सिंगापुर में उनका हृदयाघात से निधन हो गया।
कालिय नाग

पौराणिक मान्यतानुसार कालिय एक अत्यन्त विषैला नाग था जो वृन्दावन में यमुना के अन्दर रहता था।
ज्येष्ठ कृष्ण एकादशी

ज्येष्ठ कृष्ण एकादशी भारतीय पंचांग  के अनुसार तृतीय माह की छब्बीसवी तिथि है, वर्षान्त में अभी २७४ तिथियाँ अवशिष्ट हैं।
ग्वादर बन्दरगाह

ग्वादर पोर्ट (Gwadar Port) पाकिस्तान के बलूचिस्तान प्रांत के ग्वादर में स्थित एक गहरे समुद्र का बन्दरगाह है। इस बन्दरगाह चीन-पाकिस्तान आर्थिक गलियारे (सीपीईसी) योजना में मुख्य माना जाता है और इसे महत्वाकांक्षी वन बेल्ट, वन रोड और समुद्री सिल्क रोड परियोजनाओं के बीच एक लिंक माना जाता है।
रेशम

रेशम (Silk) प्राकृतिक प्रोटीन से बना रेशा है। रेशम के कुछ प्रकार के रेशों से वस्त्र बनाए जा सकते हैं। ये प्रोटीन रेशों में मुख्यतः फिब्रोइन (fibroin) होता है। ये रेशे कुछ कीड़ों के लार्वा द्वारा बनाया जाता है।
सबसे उत्तम रेशम शहतूत के पत्तों पर पलने वाले कीड़ों के लार्वा द्वारा बनाया जाता है।

परिचय

रेशम एक प्रकार का महीन चमकीला और दृढ़ तंतु या रेशा जिससे कपड़े बुने जाते हैं। यह तंतु कोश में रहनेवाले एक प्रकार के कीड़े तैयार करते हैं। रेशम के कीड़े 'पिल्लू' कहलाते हैं और बहुत तरह के होते हैं। जैसे,—विलायती, मदरासी या कनारी, चीनी, अराकानी, आसामी, इत्यादि। चीनी, बूलू और बड़े पिल्लू का रेशम सबसे अच्छा होता है। ये कीड़े तितली की जाति के हैं। इनके कई कार्याकल्प होते हैं। अंडा फूटने पर ये बड़े पिल्लू के आकार में होते हैं और रेंगते हैं। इस अवस्था में ये पंत्तियाँ बहुत खाते हैं। शहतूत की पत्ती इनका सबसे अच्छा भोजन है। ये पिल्लू बढ़कर एक कोश बनाकर उसके भीतर हो जाते हैं। उस समय इन्हें 'कोया' कहते हैं। कोश के भीतर ही यह कीड़ा वह तंतु निकालता है, जिसे रेशम कहते हैं। कोश के भीतर रहने की अवधि जब पूरी हो जाती है, तब कीड़ा रेशम को काटता हुआ निकलकर उड़ जाता है। इससे कीड़े पालनेवाले निकलने के पहले ही कोयों को गरम पानी में डालकर कीड़ों को मार डालते हैं और तब ऊपर का रेशम निकालते हैं।
फेलिन ल्यूकेमिया वाइरस

फेलिन ल्यूकेमिया वाइरस एक विषाणु है।
कृशण भिल

कृष्ण लाल भील (१९६८) पाकिस्तान मैं एक हिन्दु राजनयिक हैं। उसका जन्म मार्च १ १९६८ को हुआ। १९९० में सिन्ध विश्वविद्यलय से परीक्षा पूरी की।

थप्पड

पाकिस्तान ka मजलिस-ए-शूर me ek राजनयिक को थप्पड दिया। मजलिस-ए-शूर के वाक युद्ध में एक बहास होत थ। इस में पाकिसतान का प्रधान मन्त्रिकुच और राजनयक (भिल के पार्त्य से) तो आपमान किय। एक ओर राजनयक (कारि गूल रह्मान), कौन परवेज मुशर्रफ़ तो support किया, कृष्ण लाल भील तो insult किया। रह्मान तो भील confront किया, insult किया, तो "Hindu" तो call किया। Bhil तो Rahman तो तीन थपद दिया
धोलावीरा

ऐतिहासिक साईन बोर्ड

सुरक्षित किले के एक महाद्वार के ऊपर उस जमाने का साईन बोर्ड पाया गया है, जिस पर दस बड़े-बड़े अक्षरो में कुछ लिखा है, जो पांच हजार साल के बाद आज भी सुरक्षित है। वह महानगर का नाम है अथवा प्रान्त अधिकारियों का नाम, यह आज भी एक रहस्य है। ऐसा लगता है जैसे नगरजनो का स्वागत हो रहा हों? सिन्धु घाटी की लिपि आज भी एक अनसुलझी पहेली है। आप ही देखें सुंदर अक्षरों में क्या लिखा है।

सिन्धु घाटी के लोगों की भाषा एवं लिपि

हड्डपा, मोहन जोदडो तथा धोलावीरा के लोग कौन सी भाषा बोलते थे और किस लिपि का उपयोग करते थे, अज्ञात है। यहाँ विभिन्न प्रकार के लगभग ४०० मूल संकेत पायें गए हैं। साधारणतया शब्दों क़ी लिखावट दायें से बायीं दिशा क़ी ओर है। इनमें से अधिकतर लिपि मुहर (पत्थर पर उभरीं हुई प्रतिकृति) तथा छाप (मिट्टी क़ी पट्टिका पर दबाकर बनाई गई प्रतिकृति) के रूप में पायी गई है। इनमें से कुछ लिपि तांबें और कांसे के प्रस्तर तथा कुछ टेराकोटा और पत्थर के रूप में पायी गई है। ऐसा लगता है कि इन मुहरों का उपयोग व्यापार और आधिकारिक प्रशासकीय कार्य के लिए किया जाता रहा होगा। इन लिपियों को देखकर ऐसा प्रतीत होता है कि यह किसी सामूहिक उत्सव (मेला, किसी प्रकार का सामूहिक वाद-विवाद जिसमें अनेक समूह के नेताओं ने भाग लिया हो) के पोस्टर और बैनर के रूप में प्रयुक्त किया गया हो और किसी विशेष समूह के नामों को इंगित करता हो।

सिंधु घाटी सभ्यता‎

सिंधु घाटी सभ्यता(2500-1750 ई.पू.) यह हड़प्पा संस्कृति विश्व की प्राचीन नदी घाटी सभ्यताओं में से एक प्रमुख सभ्यता थी। इसका विकास सिंधु नदी के किनारे की घाटियों में मोहनजोदड़ो, कालीबंगा, चन्हुदडो, रन्गपुर्, लोथल्, धोलावीरा, राखीगढ़ी, दैमाबाद, सुत्कन्गेदोर, सुरकोतदा और हड़प्पा में हुआ था। ब्रिटिश काल में हुई खुदाइयों के आधार पर पुरातत्ववेत्ता और इतिहासकारों का अनुमान है कि यह अत्यंत विकसित सभ्यता थी और ये शहर अनेक बार बसे और उजड़े हैं।